เรซิเดนต์อีวิลเอาต์เบรก: ไฟล์ 2

***เรซิเดนต์อีวิลเอาต์เบรก: ไฟล์ #2*** () เป็นวิดีโอเกมสยองขวัญเอาชีวิตรอดที่พัฒนาและเผยแพร่โดยแคปคอม โดยสามารถเล่นออนไลน์ได้สำหรับเพลย์สเตชัน 2 โดยเป็นภาคต่อของ*[[เรซิเดนต์อีวิลเอาต์เบรก]]* และเป็นภาคสุดท้ายของซีรีส์แยกนี้ เกมนี้วางจำหน่ายในวันที่ 9 กันยายน ค.ศ. 2004 ในประเทศญี่ปุ่น, ในวันที่ 26 เมษายน ค.ศ. 2005 ในทวีปอเมริกาเหนือ และในวันที่ 26 สิงหาคม ค.ศ. 2005 ในภูมิภาคแพล

หลังจากความสำเร็จของภาค*เอาต์เบรก*ในประเทศญี่ปุ่น บริษัทแคปคอมได้ประกาศเปิดตัวภาคต่อในฤดูใบไม้ร่วง ค.ศ. 2004 เกมดังกล่าวดำเนินเรื่องในแร็กคูนซิตีที่เต็มไปด้วยซอมบี โดยมีตัวละครแปดตัวเหมือนเดิมจากภาคก่อน พร้อมด้วยสถานการณ์ใหม่ห้าสถานการณ์

เมื่อเปิดตัว ภาค*ไฟล์ #2* จะมีเซิร์ฟเวอร์หลายผู้เล่นออนไลน์ แต่ในเดือนมีนาคม ค.ศ. 2007 เซิร์ฟเวอร์ทั้งหมดก็ถูกปิดลง อย่างไรก็ตาม ในวันที่ 1 มกราคม ค.ศ. 2014 เซิร์ฟเวอร์แฟนทางเลือกได้กลับมาเปิดให้เล่นออนไลน์อีกครั้ง พร้อมทั้งเพิ่มสิ่งใหม่ ๆ ให้แก่เซิร์ฟเวอร์ดังกล่าว เช่น รายการแบน และกระดานผู้นำ

## รูปแบบการเล่น

### สถานการณ์
ผู้เล่นจะเลือกสถานการณ์, ระดับความยาก และตัวละคร แต่ละระดับความยากจะเกี่ยวข้องกับศัตรูและไอเทมที่ผู้เล่นดำเนินไปตามสถานการณ์ เกมนี้มีห้าสถานการณ์ ได้แก่ "ไวลด์ธิงส์", "อันเดอร์เบลลี", "แฟลชแบ็ก", "เดสเพอริตไทมส์" และ "เอนด์ออฟเดอะโรด"

แต่ละสถานการณ์มีรายการตรวจสอบเหตุการณ์ ซึ่งประกอบด้วยการดำเนินการพิเศษที่ผู้เล่นต้องดำเนินการเพื่อให้บรรลุ 100 เปอร์เซ็นต์ เมื่อทำเช่นนั้น ผู้เล่นจะปลดล็อก "อินฟินิตีโหมด" ซึ่งอาวุธทั้งหมดของผู้เล่นจะไม่มีวันสะดุดหรือกระสุนหมด

แต่ละสถานการณ์ยังมีไอเทม "เอสพี" สิ่งเหล่านี้เป็นไอเทมละบหูลับตาที่ซ่อนอยู่ทั่วทั้งเลเวล และสร้างขึ้นแบบสุ่มบนสองเส้นทาง มีไอเทมสถานการณ์ยี่สิบรายการสำหรับแต่ละสถานการณ์ และมีไอเทมยี่สิบรายการเฉพาะสำหรับแต่ละตัวละครที่ซ่อนอยู่ในสถานการณ์ทั้งห้า หากได้มา ไอเทมเหล่านี้จะปลดล็อกเครื่องแต่งกายใหม่ และตัวเลือกในการฟังตัวละครพูดนอกบท เกมนี้มาพร้อมกับสองสถานการณ์โบนัส ได่แก่ "อิลิมิเนชัน" และ "โชว์ดาวน์" โดยทั้งสองแบบได้รับการออกแบบมาเพื่อเป็นแนวทางการฝึก เพื่อการส่งเสริมรูปแบบการเล่น

### การควบคุม
แทนที่จะใช้หูฟังยูเอสบี หรือหรือแป้นพิมพ์คอมพิวเตอร์ ผู้เล่นใช้ระบบคำสั่ง "พูดนอกบท" ที่ประกอบด้วยวลีคำสั่งหลักสิบคำ ซึ่งใช้โดยการจัดการจอยสติกแบบแอนะล็อกที่ถูกต้องบนคอนโทรลเลอร์เพลย์สเตชัน 2 และปุ่มที่ไวต่อบริบท ผู้เล่นสามารถเลือกและขอไอเทมจากรายการสิ่งของของเพื่อนร่วมทีม หรือขอให้เพื่อนร่วมทีมใช้ไอเทมดังกล่าว การเพิ่มใหม่นี้รวมถึงวลีพูดนอกบท "ซอร์รี" (ขอโทษ) และความเห็นเกี่ยวกับบริบทในหน้าจอแผนที่และไฟล์

ภาคต่อยังมีคุณสมบัติความยากใหม่ และการเปลี่ยนแปลงบางอย่างในความสมดุลของเกม ซึ่งรวมถึง "โหมดไนต์แมร์" ใหม่ และการปรับเปลี่ยนแผนภูมิความเสียหายก่อนหน้านี้หลายประการ เกมดังกล่าวยังเพิ่มความสามารถในการขยับตัวละครของผู้เล่นในขณะที่อยู่ในท่าโจมตี ทำให้ตัวละครที่มีปืนสามารถเคลื่อนที่และยิงได้ในเวลาเดียวกัน

### ความแตกต่างระดับภูมิภาค
สำหรับเกมเวอร์ชันอเมริกาเหนือ การ 'พูดนอกบท' จากเกมแรกจะถูกเอาออก ต่อจากนั้น เฉพาะเมื่อตัวละครใช้ก้านแอนะล็อกหรือร้องขอเท่านั้น พวกเขาจึงส่งเสียง หากพยายามใช้พูดนอกบท จะไม่มีเสียงใด ๆ ซึ่งส่งผลเสียต่อรูปแบบการเล่น หากผู้เล่นพยายามบอกคนอื่นว่าพวกเขาโดนพิษ โอกาสที่ข้อความจะถูกสังเกตเห็นนั้นต่ำหากพวกเขาอยู่กลางการต่อสู้ ทั้งนี้ เวอร์ชันภาษาญี่ปุ่นมีเสียงเต็มรูปแบบ ในขณะที่เวอร์ชันยุโรปมีเสียง แต่ไม่มีข้อความ

เวอร์ชันภาษาญี่ปุ่นมีคำบรรยายภาษาญี่ปุ่นสำหรับคัตซีน ขณะที่ตัวละครยังคงใช้ภาษาอังกฤษ เช่นเดียวกับเกม''ไบโอฮาซาร์ด''ก่อนหน้า เนื่องจากความหลากหลายของตัวละคร สิ่งนี้นำไปสู่ความต่อเนื่องที่แปลกประหลาด โดยที่คำบรรยายภาษาญี่ปุ่นได้แปลในฐานะตัวละครทั้งหมดที่พูดในสิ่งเดียวกันในบางสถานการณ์

ส่วนตัวละครรองอย่าง "ลินดา" ได้รับการเรียกว่า "รินดา" ในเวอร์ชันภาษาญี่ปุ่น ซึ่งในประเทศญี่ปุ่น เกมดังกล่าวดำเนินงานบนบริการเคดีดีไอ เอ็มเอ็มบีบี ส่วนในสหรัฐ บริการนี้ถูกเปลี่ยนเป็นเซกาเน็ตเวิร์กแอปพลิเคชันแพกเกจ เนื่องจากการเปลี่ยนแปลงนี้ คุณลักษณะหลายอย่างได้ถูกลบออกจากเวอร์ชันเอ็นทีเอสซี/แพล รวมถึงการส่งข้อความส่วนตัว, ตัวเลือกการค้นหาขั้นสูง และตัวเลือกพิเศษเพื่อจำกัดการจัดอันดับเพื่อค้นหาอันดับที่เฉพาะเจาะจง

### โหมดหลายผู้เล่น
เมื่อวันที่ 31 มีนาคม ค.ศ. 2007 ทางบริษัทแคปคอมได้ปิดเซิฟเวอร์แพลและเอ็นที่เอสซีสำหรับภาค*ไฟล์ #2* การเล่นออนไลน์ได้รับการปรับปรุงครั้งใหญ่จากเกมภาคก่อน โดยภาค*ไฟล์ #2* มีระบบล็อบบีใหม่, ระบบกิจกรรมใหม่ ตลอดจนตัวเลือกและโหมดการเล่นที่เพิ่มขึ้น

บริษัทจัดกิจกรรมตั้งแต่เดือนเมษายนถึงปลายเดือนพฤษภาคม ค.ศ. 2005 ซึ่งได้รับการสนับสนุนจากนิตยสารเกมต่าง ๆ รวมถึงกิจกรรมจากนิตยสาร*[[เพลย์สเตชัน: ดิออฟฟิเชียลแมกกาซีน|เพลย์สเตชันแมกกาซีน]]* และ*[[อิเล็กทรอนิกส์เกมมิงมันทลี]]* เป็นต้น การสะสางกิจกรรมเหล่านี้จะให้รางวัลแก่ผู้เล่นด้วยตัวละครและเครื่องแต่งกาย เหตุการณ์บางอย่างเกิดขึ้นในเลเวลมาตรฐานในความยากที่กำหนดไว้ ในขณะที่บางเหตุการณ์กำหนดผู้เล่นในเลเวลที่เลือกโดยมีตัวเลือกอินฟินิต และไนต์แมร์ เปิดใช้งานก่อนที่ทั้งสองตัวเลือกจะใช้งานได้ฟรี หลังจากกิจกรรมที่ได้รับการสนับสนุนทั้งหมดสิ้นสุดลง ทางบริษัทแคปคอมได้ดำเนินการสองกิจกรรมในการหมุนเวียน, อีเวนต์โบนัสคะแนน และการล่าไอเทมเอสพี

ระบบล็อบบีได้รับการปรับปรุงใหม่เพื่อให้รวมพื้นที่ 10 แห่งพร้อมตัวเลือกที่แตกต่างกันในแต่ละพื้นที่ อย่างไรก็ตาม การเปลี่ยนแปลงนี้ทำให้การเข้าร่วมเกมกับเพื่อนยากขึ้น ทั้งนี้ เพื่อให้ผู้เล่นเข้าร่วมกับเพื่อนในเกมที่โฮสต์หรือเกมปัจจุบัน ผู้เล่นจำเป็นต้องเข้าสู่เมนูเพื่อค้นหาชื่อของพวกเขา จากนั้นออกจากเมนูนั้น แล้วเลือกพื้นที่ที่พวกเขาอยู่ และค้นหาเกม ซึ่งเมนูนี้ไม่ได้ระบุจำนวนผู้เล่นในเกมเมื่อค้นหา หมายความว่าเกมอาจเต็มก่อนที่ผู้เล่นจะเข้าร่วม

ในช่วงต้นเดือนกรกฎาคม ทางบริษัทแคปคอมได้ปิดเซิร์ฟเวอร์สำรอง โดยเหลือเพียงตัวเลือกเดียวสำหรับผู้เล่นเมื่อพวกเขาเชื่อมต่อ หลายเดือนต่อมา โหมดไนต์แมร์, โหมดอินฟินิต และการเปลี่ยนแปลงระบบแอเรียได้เกิดขึ้น ส่วนการสนับสนุนโทรทัศน์ความละเอียดสูงได้เลิกจากแอเรียสกรีน แต่ผู้เล่นยังคงสามารถโฮสต์เกมโดยเปิดโหมดโทรทัศน์ความละเอียดสูงโดยเปิดใช้งานแบบออฟไลน์

จากภายในเกม หรือโดยลิงก์บนหน้าการขายอย่างเป็นทางการของแคปคอมในเว็บไซต์สหรัฐ ผู้เล่นสามารถดูตำแหน่งของตนบนกระดานจัดอันดับได้

## โครงเรื่อง
เรื่องราวของ*เรซิเดนต์อีวิลเอาต์เบรก: ไฟล์ #2* ถูกเล่าผ่านสถานการณ์ต่าง ๆ ห้าสถานการณ์ แม้ว่าลำดับที่แน่นอนของสถานการณ์เหล่านี้จะยังไม่ชัดเจนก็ตาม

สถานการณ์แรกในบัญชีรายชื่อคือ "ไวลด์ธิงส์" ซึ่งซินดี เลนนอกซ์ นำผู้รอดชีวิตที่เหลือไปที่สวนสัตว์แร็กคูนซิตีโดยหวังว่าจะไปถึงเฮลิคอปเตอร์กู้ภัยที่อีกด้านหนึ่งของสวนสัตว์ ตลอดทั้งสถานการณ์ดังกล่าว ผู้เล่นจะถูกไล่ตามโดยสัตว์ต่าง ๆ ที่ติดเชื้อไวรัส ซึ่งอันตรายที่สุดคือช้างซอมบีที่ชื่อออสการ์ที่ติดตามผู้เล่นจากพื้นที่หนึ่งไปยังอีกพื้นที่หนึ่ง จนกระทั่งมันถูกขังอยู่ในเวทีช้างหรือถูกสังหารโดยผู้เล่น หากพวกเขาไปถึงลานด้านหน้าโดยไม่สังหารหรือขังมันไว้ มันจะปรากฏตัวในฐานะบอส มิฉะนั้น สิงโตซอมบีที่ชื่อแมกซ์จะเป็นบอส เมื่อผู้เล่นไปถึงจุดสิ้นสุดของเวทีและขึ้นรถรางแล้ว รถรางก็หยุดลง และเฮลิคอปเตอร์กู้ภัยก็ถูกไฟไหม้ในระยะไกล โดยนักบินเสียชีวิตด้วยอาการบาดเจ็บนอกเฮลิคอปเตอร์ที่กำลังลุกไหม้

ส่วนสถานการณ์ที่สองคือ "อันเดอร์เบลลี" จะแสดงตามการเดินทางของผู้เล่นที่ไปยังสถานีรถไฟใต้ดิน และพยายามหลบหนีออกจากเมืองโดยใช้รถไฟใต้ดิน อย่างไรก็ตาม ก่อนที่พวกเขาจะจากไป รถไฟขบวนอื่นวิ่งเข้าไปในกองเศษซากและระเบิด โดยปลุก "กิกะไบต์" ซึ่งเป็นตัวหมัดขนาดมหึมา ผู้เล่นจะต้องต่อสู้กันที่ส่วนท้ายของด่าน ครั้นที่จะเริ่มต้นการต่อสู้นี้ ผู้เล่นคนหนึ่งได้ถูกกิกะไบต์ลักพาตัวขณะรอรถไฟออก และหลังจากกำจัดบอสแล้ว หากผู้เล่นกลับรถไฟไม่ทัน พวกเขาต้องหาทางออกอื่นผ่านซับสเตชันทาวเวอร์ ซึ่งก็คือผ่านปล่องระบายอากาศ

และในสถานการณ์ที่สามคือ "แฟลชแบ็ก" อลิสซา แอชครอฟต์ ได้นำผู้รอดชีวิตไปยังกระท่อมในป่าที่พวกเขาได้พบกับอัลเบิร์ต เลสเตอร์ (หรือที่รู้จักในชื่ออัล) ซึ่งสัญญาว่าจะพาพวกเขาไปยังเมืองใกล้เคียง ทว่า เขาหายตัวไปอย่างลึกลับเมื่อผู้เล่นไปถึงสะพานที่นำไปสู่โรงพยาบาลร้าง โดยจะมีสองเส้นทางที่แตกต่างกันซึ่งขึ้นอยู่กับรูปแบบการเล่น ดังนี้;

* เมื่อสะพานขาดภายในสิบห้านาที ผู้เล่นไม่สามารถไปโรงพยาบาลได้หากไม่มีเลสเตอร์ ซึ่งทิ้งความลึกลับของโรงพยาบาลไว้เบื้องหลัง และยอมให้หันกลับไปที่กระท่อมที่เหลืออยู่ซึ่งผู้เล่นได้พบกับหญิงที่ได้รับบาดเจ็บชื่อรีกัน ที่อธิบายว่าลูซีผู้เป็นลูกสาวของเธอหายไปที่ไหนสักแห่งในป่า รีกันยอมให้จี้ของลูซีแก่ผู้เล่น ซึ่งเธอบอกว่าจะทำให้ลูซีไว้ใจผู้เล่นมากขึ้น เมื่อผู้เล่นเข้าใกล้ป่า ศัตรูและเส้นทางแต่ละตัวจะเปลี่ยนไป หากผู้เล่นช่วยลูซีที่พบบนฝั่งได้ พวกเธอจะให้รางวัลแก่ผู้เล่น อย่างไรก็ตาม รีกันบอกผู้เล่นว่ามีสะพานแขวนอีกแห่งที่นำไปสู่ด้านนอกของป่า

* เมื่อผู้เล่นเข้าใกล้สะพานที่นำไปสู่โรงพยาบาล เธอยอมให้สอบสวนได้ เว้นเสียแต่จะมีชายถือขวานสวมหน้ากากไล่ตามพวกเขาตลอดทั้งสถานการณ์ และผู้เล่นต้องสังหารพืชยักษ์บางส่วนที่เกิดขึ้นหน้าอาคารโรงพยาบาลอย่างฉับพลันโดยฉีดกระบอกฉีดยาที่บรรจุซีรัมเข้าไป ส่วนบอสสุดท้ายคือแกนกลางของพืชดังกล่าว ซึ่งต่อมาพบว่าถูกควบคุมโดยโดโรธี ภรรยาของอัลที่ติดเชื้อ ซึ่งถูกทดลองในโรงพยาบาล อัลแสดงให้เห็นในตอนจบว่าได้นำผู้คนไปโรงพยาบาลเพื่อสังหารพวกเขาเพื่อที่จะให้อาหารภรรยาในร่างของพืช หากผู้เล่นเล่นผ่านด่านนี้ในฐานะอลิสซา พวกเขาจะได้พบกับเหตุการณ์ย้อนอดีตหลายครั้งในจุดต่าง ๆ ของสถานการณ์ดังกล่าว ขณะที่อลิสซาและเพื่อนที่เสียชีวิตด้วยน้ำมือของโดโรธีที่เป็นซอมบี ที่ครั้งหนึ่งเคยตรวจสอบจรรยาบรรณของโรงพยาบาลเมื่อหลายปีก่อน ทั้งนี้ ผู้เล่นอาจได้รับตอนจบที่แตกต่างกันขึ้นอยู่กับจำนวนแฟ้มที่ผู้เล่นรวบรวมในโรงพยาบาล

ในสถานการณ์ที่สี่คือ "เดสเพอเรตไทมส์" จะพบว่าผู้เล่นในกรมตำรวจแร็กคูนซิตีกำลังปกป้องตนเองจากบรรดาซอมบีที่แออัดอยู่นอกสถานีนี้ ครั้นเมื่อค้นพบแผ่นโลหะหลายแผ่น ผู้เล่นจะเปิดทางลับให้ตำรวจคนหนึ่งชื่อริตา เพื่อนำทางและค้นหาความช่วยเหลือ โดยก่อนที่เธอจะกลับมา เหล่าซอมบีได้บุกทะลุประตูกรมตำรวจ และผู้เล่นจะต้องกำจัดพวกมันให้ได้จำนวนหนึ่ง (ขึ้นอยู่กับความยากที่เลือก) ก่อนที่จะจบสถานการณ์ดังกล่าว ผู้เล่นถูกบังคับให้ทิ้งที่ชื่อมาร์วินไว้ข้างหลังขณะที่พวกเขาขับรถออกไป ในขณะที่มาร์วินขังตัวเองอยู่ในห้อง (ซึ่งต่อมาถูกพบโดยตัวละครที่ผู้เล่นควบคุมใน*[[เรซิเดนต์อีวิล 2]]*)

และในสถานการณ์สุดท้ายคือ "เอนด์ออฟเดอะโรด" เดวิด คิง ได้นำผู้รอดชีวิตไปที่ห้องทดลองของอัมเบรลลา ซึ่งพวกเขาได้พบกับนักวิทยาศาสตร์สองคน อันได้แก่ลินดาและคาร์เตอร์ ที่กลับมาเพื่อรับการรักษา โดยก่อนที่พวกเขาจะออกไป เสียงสัญญาณเตือนได้ดังขึ้น และชัตเตอร์ก็ปิดทางออก โดยสองนักวิทยาศาสตร์ไม่สามารถเปิดได้ ห้องทดลองนี้เต็มไปด้วยนักล่า ซึ่งคาร์เตอร์ป้องกันด้วยการปลุกไทเรนต์ให้ต่อสู้เพื่อเขา และขณะที่กลุ่มนี้กำลังจะออกไป ไทเรนต์ก็หันมาหาผู้เล่น โดยสังหารคาร์เตอร์และโยนลินดาลงมาจากหิ้ง จากนั้น ไทเรนต์จะไล่ตามผู้เล่นไปตลอดสถานการณ์ที่เหลือ โดยผู้เล่นเข้าไปในท่อระบายน้ำใต้ห้องทดลอง และพบว่าลินดายังมีชีวิตอยู่ ขึ้นอยู่กับว่าผู้เล่นสังหารไทเรนต์หรือไม่ พวกเขาจะถูกพัดพาไปในท่อระบายน้ำพร้อมกับลินดา หรือทิ้งไว้ข้างหลังเพื่อขึ้นไปถึงชั้นบนด้วยตนเอง โดยไม่คำนึงถึงว่าผู้เล่นจะต้องเผชิญกับไทเรนต์ที่กลายพันธุ์บนท้องถนนในเมือง ผู้เล่นจะได้รับโอกาสในการช่วยเหลือลินดา ซึ่งถูกยิงโดยพลซุ่มยิง (ซึ่งยิงใส่ผู้เล่นเช่นกัน) และจะต้องให้ผู้เล่นประคองไปจนสุดด่าน พวกเขาสามารถเลือกที่จะหลบหนีโดยรถบรรทุก แต่ก่อนที่จะทำเช่นนั้นต้องต่อสู้กับนิกซ์ซึ่งเป็นบอสตัวสุดท้าย หรือโดยเฮลิคอปเตอร์โดยไม่ต้องต่อสู้กับบอสตัวสุดท้าย และมีตอนจบที่แตกต่างกันสี่แบบ ได้แก่:

* "อัปแอนด์อะเวย์วิธลินดา" ได้จากการหนีออกจากเมืองด้วยเฮลิคอปเตอร์กับลินดา
* "อัปแอนด์อะเวย์" ได้มาจากการหลบหนีออกจากเมืองด้วยเฮลิคอปเตอร์ แต่ปล่อยให้ลินดาเสียชีวิตระหว่างทางหรือไม่พบเธอ
* "รันไลก์เดอะลินดา" ได้มาจากการหนีออกจากเมืองด้วยรถบรรทุกพร้อมกับลินดา
* "รันไลก์เดอะวินด์" ได้มาจากการหนีออกจากเมืองด้วยรถบรรทุก แต่ปล่อยให้ลินดาเสียชีวิตระหว่างทางหรือไม่พบเธอ

อนึ่ง การได้รับตอนจบแบบที่หนึ่งหรือสามจะทำให้ผู้เล่นได้ตอนจบที่ดีรวมถึงมีบทส่งท้ายสำหรับตัวละครที่เลือก และการได้รับตอนจบแบบที่สองหรือที่สี่จะทำให้ผู้เล่นได้ตอนจบที่แย่

## การพัฒนาและการตลาด
*เรซิเดนต์อีวิลเอาต์เบรก: ไฟล์ #2* ได้รับการพัฒนาโดยแคปคอมโพรดักชันสตูดิโอ 1 เป็นเวลากว่าหนึ่งปี แม้ว่ากราฟิกจะไม่แตกต่างจากภาคก่อนมากนัก แต่องค์ประกอบของรูปแบบการเล่นและคุณสมบัติออนไลน์ก็ได้รับการปรับปรุงใหม่ ตัวอย่างเช่น การเปลี่ยนแปลงครั้งใหญ่ที่สุดอย่างหนึ่งในเกมแรกคือผู้เล่นสามารถเลือกเอไอพีซีของตัวเองได้ ที่เดิมทีไม่มีสิ่งนี้ โดยมีการกำหนดตัวละครทั้งสองตามสถานการณ์และตัวละครของผู้เล่น (ตัวอย่างเช่น เควินเควินมักจะมีมาร์กกับซินดีใน "เอาต์เบรก" และโยโกะกับเดวิดใน "ดีซิชันส์, ดีซิชันส์")

แม้ว่ายุโรปส่วนใหญ่จะสามารถเข้าถึงเซิร์ฟเวอร์ได้ ซึ่งแตกต่างจากภาคก่อน แต่บางประเทศยังคงมีการแก้ไขเวอร์ชันของตนเองเพื่อไม่ให้เข้าถึง เนื่องจากเซิร์ฟเวอร์ในภาษาของประเทศเหล่านั้นไม่ได้รับการรักษาความปลอดภัย และเนื่องจากการจะเล่นให้ครบ 100 เปอร์เซ็นต์ จำเป็นต้องให้ผู้เล่นทำสิ่งต่าง ๆ บางอย่างในแต่ละด่าน ซึ่งสามารถทำได้ทางออนไลน์เท่านั้น เวอร์ชันเหล่านี้จึงได้ลบเป้าหมายเหล่านั้นออกไป

ห้าสถานการณ์ที่ถูกเลือกคือ "ไวลด์ธิงส์", "อันเดอร์เบลลี", "แฟลชแบ็ก", "เดสเพอเรตไทมส์" และ "เอนด์ออฟเดอะโรด" ซึ่งภาคนี้แตกต่างจากสถานการณ์ที่เปิดตัวใน*เอาต์เบรก*ภาคแรก โดยสถานการณ์ที่เปิดตัวในภาค*ไฟล์ #2* ต้องใช้การแบ่งเนื้อเรื่องอย่างมาก ซึ่งช่วยให้ผู้เล่นได้รับตอนจบที่แตกต่างกันตามรูปแบบการเล่น โดยในกรณีของ "อันเดอร์เบลลี" ผู้เล่นอาจไม่สามารถเข้าถึงรถไฟใต้ดินที่กำลังออกเดินทางได้และออกจากสถานีผ่านทางปล่องระบายอากาศ ส่วนในกรณีของ "แฟลชแบ็ก" ตอนจบที่แตกต่างกันนั้นขึ้นอยู่กับว่าผู้เล่นได้รวบรวมแฟ้มบางแฟ้มในโรงพยาบาลหรือไม่ และผู้เล่นสามารถจบสถานการณ์ดังกล่าวได้โดยไม่ต้องไปถึงแฟ้มนั้นเลยด้วยซ้ำ

ในวันที่ 22 กันยายน หลังจากที่ภาค*ไฟล์ #2* วางจำหน่ายมาได้กว่าหนึ่งสัปดาห์ ก็มีข่าวหลุดออกมาในเว็บไซต์ต่าง ๆ ว่าบริษัทแคปคอมกำลังประสบปัญหาทางการเงินจากราคาหุ้นของบริษัท โดยมีเดียครีเอตอ้างว่าเกมดังกล่าวขายได้ 91,000 ชุดในประเทศญี่ปุ่น ซึ่งน้อยกว่าที่บริษัทแคปคอมคาดการณ์ไว้มาก โดยภาคนี้ได้เพิ่มความสามารถในการเคลื่อนที่และยิงพร้อมกัน และปรับปรุงเวลาในการโหลดเช่นกัน เกมดังกล่าววางจำหน่ายในวันที่ 9 กันยายน ค.ศ. 2004 ในประเทศญี่ปุ่น และในวันที่ 26 เมษายน ค.ศ. 2005 ในทวีปอเมริกาเหนือ

## การตอบรับ

เกม*เรซิเดนต์อีวิลเอาต์เบรก: ไฟล์ #2* ได้รับคำวิจารณ์ที่หลากหลาย ซึ่งในเว็บไซต์ตัวรวบรวมบทวิจารณ์อย่างเมทาคริติก เกมนี้ได้รับคะแนนรวมที่ 58 เต็ม 100 และคะแนน 63 เปอร์เซ็นต์ในเว็บไซต์เกมแรงกิงส์

## หมายเหตุ

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2547
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมสยองขวัญ
หมวดหมู่:เกมสำหรับเพลย์สเตชัน 2
หมวดหมู่:วิดีโอเกมเอาชีวิตรอด
หมวดหมู่:วิดีโอเกมภาคต่อ
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมที่มีฉากในสหรัฐ
หมวดหมู่:เกมเรซิเดนต์อีวิลภาคแยก